Številka: 430-119/2021/9

 VSEM POTENCIALNIM PONUDNIKOM

Datum: 7. 12. 2021

**Zadeva: DODATNA POJASNILA IN SPREMEMBA RAZPISNE DOKUMENTACIJE V ZVEZI S PRIPRAVO PONUDBE ZA JAVNO NAROČILO ZA VAROVANJE OBJEKTOV, LJUDI IN PREMOŽENJA V AZILNEM DOMU LJUBLJANA**

Spoštovani,

v zvezi z javnim naročilom za Varovanje objektov, ljudi in premoženja v Azilnem domu Ljubljana št. 430-119/2021, objavljenim na portalu javnih naročil dne 30. 11. 2021, pod št. objave JN008123/2021-B01, smo prejeli pisna vprašanja potencialnih ponudnikov v zvezi s pripravo ponudbe, na katera vam podajamo odgovore kot sledi:

**Vprašanje, prejeto 2. 12. 2021 ob 10:13 uri.**

Zanima nas ali lahko predložimo kopije referenc, ki smo jih pridobili v zadnjem mesecu za prijavo na druge razpise in iz katerih je razvidno izpolnjevanje vašega referenčnega pogoja?

Odgovor:

Ponudnik lahko priloži referenčne izjave (Obrazec št. 4.a Referenčna izjava naročnika) ali drugo ustrezno potrdilo, iz katerega je razvidno, da je ponudnik dela opravil v zahtevani kvaliteti in obsegu ter v pogodbeno dogovorjenih rokih.

**Vprašanje, prejeto 2. 12. 2021 ob 11:35 uri.**

V razpisni dokumentaciji ni navedena zahteva po nadomestnem VNC. Opozarjamo, da morajo biti vsi VNC ji, tako primarni kot nadomestni, certificirani skladno s standardom SISTEN 50518. V navedenem standardu se zahteva, da mora biti zagotovljeno neprekinjeno delovanje, kar pa je možno zagotoviti samo z nadomestnim VNC. V kolikor izvajalec nima lastnega nadomestnega VNC in mu ga zagotavlja drug izvajalec, mora le tega v pogodbi navesti kot podizvajalca. Prav tako opozarjamo, da v primeru inšpekcijskega nadzora s strani MNZ, na objektih varovanja, inšpektorji to tudi zahtevajo. V kolikor v pogodbi ni naveden nadomestni VNC, kdo ga zagotavlja in v primeru, če je to drug imetnik licence, ni naveden kot podizvajalec, gre za kršitev 3. odstavka 11. člena Zakona o zasebnem varovanju (v primeru inšpekcijskega nadzora je takšna kršitev sankcionirana).

Vljudno prosimo, da razpisno dokumentacijo spremenite tako, da zahtevate, da ponudnik zagotovi nadomestni VNC in ponudnike pozovete, da drugega imetnika licence priglasijo kot podizvajalca, pri čemer se morajo predložit vsi bistveni dokumenti, ki se zahtevajo za priglasitev podizvajalca po ZJN-3

Odgovor:

Naročnik spreminja razpisno dokumentacijo št. 430-119/2021/4 z dne 26. 11. 2021, in sicer se pri 7. točki II. poglavja razpisne dokumentacije doda alineja:

» - da bo za izvajanje varovanja imel nadomestni VNC ali najet nadomestni VNC pri subjektu, ki je imetnik veljavne licence za upravljanje z VNC. V primeru, da bo ponudnik imel najet nadomestni VNC, mora pogodbenika označiti kot drugi gospodarski subjekt in za njega priložiti vsa dokazila. «

Naročnik v Prilogi 6 »Osnutek pogodbe« v 8. členu doda alinejo:

» - da bo za izvajanje varovanja imel nadomestni VNC ali najet nadomestni VNC pri subjektu, ki je imetnik veljavne licence za upravljanje z VNC. «

Poleg tega naročnik poudarja, v primeru, ko je VNC ali nadomestni VNC zagotovljen s pogodbo z drugim subjektom, se le ta subjekt označi kot drugi gospodarski subjekt in ne kot podizvajalec in se za njega priloži vsa dokazila, kot izhaja iz 30. točke I. poglavja razpisne dokumentacije št. 430-119/2021/4 z dne 26. 11. 2021.

**Dodatna pojasnila v zvezi s pripravo ponudbe so sestavni del razpisne dokumentacije predmeta javnega naročila**.

S spoštovanjem,

mag. Katarina Štrukelj

direktorica

Vročeno.

1. Spletna stran naročnika

2. Arhiv